**ANDMESUBJEKTI ÕIGUSED JA TAOTLUSED**

Isikuandmete kaitse üldmäärus („**GDPR**”) annab inimestele seoses nende isikuandmetega väga laialdased õigused („**andmesubjekti õigused**”). Sellest lähtuvalt võivad inimesed esitada taotlusi oma isikuandmetega tutvumiseks, andmete muutmiseks, kustutamiseks, parandamiseks või ülekandmiseks ning esitada andmete töötlemisele vastuväiteid.

Selle dokumendi eesmärk on selgitada: 1) millised õigused andmesubjektil on ja 2) kuidas käsitleda taotlusi („**taotlus**”) selliste andmesubjekti õiguste kasutamiseks kooskõlas GDPRi või muude kohalduvate seadustega. Voodiagramm selle dokumendi lisas 1aitab illustreerida nimetatud taotluste käsitlemise protseduuri.

**1. ANDMESUBJEKTI ÕIGUSED**

Andmesubjektil on GDPRist tulenevalt järgmised õigused.

**A. Juurdepääsuõigus**

Kui isik esitab isikuandmetega seotud taotluse tuleb mõistlikke vahendeid kasutades tuvastada taotlust esitava isiku identiteet, et andmeid ei avaldataks õigustamata isikule. Näiteks, tuleb kontrollida, kas taotlus on edastatud andmesubjekti tavapäraselt e-posti aadressilt, mille ta ise oma kontaktandmete all avaldanud on.

[*Kommentaar: GDPR soovitab võimalusel luua isikutele nö kaugjuurdepääs turvalisele iseteenindussüsteemile, mis annab isikule otseligipääsu oma andmetele ja nende muutmisele*.]

Kui isik esitab vastavasisuise taotluse, peab ettevõte vastutava töötlejana:

* kinnitama, kas ta töötleb selle inimese isikuandmeid;
* kui ettevõte isikuandmeid töötleb on inimesel õigus tutvuda isikuandmetega ja saada järgmist teavet:
* mis on töötlemise eesmärk
* mis liiki isikuandmeid töödeldakse
* vastuvõtjad (või nende kategooriad), kellele isikuandmeid avalikustatakse või avalikustatakse, eelkõige kolmandates riikides olevad vastuvõtjad või rahvusvahelised organisatsioonid;
* kui võimalik, siis kavandatav isikuandmete säilitamise ajavahemik või selle määramise kriteeriumid;
* teave õiguse kohta taotleda vastutavalt töötlejalt andmesubjekti puudutavate isikuandmete parandamist, kustutamist või töötlemise piiramist või esitada vastuväide sellisele isikuandmete töötlemisele;
* teave õiguse kohta esitada kaebus järelevalveasutusele;
* kui isikuandmeid ei ole saadaud andmesubjektilt, siis teave andmete allika kohta;
* teave automatiseeritud otsuste, sealhulgas profiilianalüüsi tegemise kohta ning sisuline teave kasutatava loogika ja selle kohta, millised on sellise töötlemise tähtsus ja prognoositavad tagajärjed andmesubjekti jaoks.
* edastama inimesele isikuandmete koopia. Kui inimene esitab taotluse elektrooniliselt, siis esitatakse ka teave elektroonilises vormis.

**B. Õigus andmete parandamisele**

Inimestel on õigus nõuda isikuandmete parandamist, kui andmed on ebaõiged või mittetäielikud. Ettevõte kui vastutav töötleja peab sellisel juhul parandama isikuandmed põhjendamatu viivituseta.

Kui selliseid isikuandmeid on jagatud kolmanda isikuga, peab selliseid isikuid võimalusel parandamisest teavitama. Samuti tuleb teavitada inimest nendest kolmandatest isikutest, kellele on tema isikuandmeid edastatud.

**C. Õigus andmete kustutamisele (ka „õigus olla unustatud”)**

Andmesubjektil on õigus nõuda, et ettevõte, kes tema isikuandmeid vastutava töötlejana töötleb kustutaks põhjendamatu viivituseta teda puudutavad isikuandmed ja ettevõte on kohustatud seda tegema, kui kehtib üks järgmistest asjaoludest:

* isikuandmeid ei ole enam vaja sellel eesmärgil, millega seoses need on kogutud;
* andmesubjekt võtab töötlemiseks antud nõusoleku tagasi (st andmetöötlus toimub nõusoleku alusel) ning puudub muu õiguslik alus isikuandmete töötlemiseks;
* andmesubjekt esitab vastuväite isikuandmete töötlemise suhtes GDPR artikli 21 lõike 1 või 2 kohaselt;
* isikuandmeid on töödeldud ebaseaduslikult;
* isikuandmed peab kustutama selleks, et täita vastutava töötleja suhtes kohaldatava liidu või liikmesriigi õigusega ette nähtud juriidilist kohustust;
* isikuandmeid koguti seoses lapsele osutatud infoühiskonna teenuste pakkumisega (GDPR artikkel 8(1)).

Kui ettevõte on jaganud isikuandmeid mõne muu isikuga (nt volitatud töötlejaga, nagu palgaarvestuse teenuse osutaja), peab ettevõte teavitama ka seda isikut inimese andmete kustutamisest.

Ettevõte võib keelduda isikuandmete kustutamisest, kui isikuandmeid töötlemine on vajalik:

* sõna- ja teabevabaduse õiguse teostamiseks;
* selleks, et täita ettevõtte juriidilist kohustust, mis näeb ette isikuandmete töötlemise, või täita avalikes huvides olevat ülesannet;
* rahvatervise valdkonnas avaliku huviga seotud põhjustel;
* avalikes huvides toimuva arhiveerimise, teadus- või ajaloouuringute või statistilisel eesmärgil;
* õigusnõuete koostamiseks, esitamiseks või kaitsmiseks.

**C. Piiramise õigus**

Inimesel on ka õigus nõuda ka, et ettevõte piiraks tema isikuandmete töötlemist järgmistel juhtudel:

* kui andmesubjekt vaidlustab oma isikuandmete õigsuse, siis ajaks, mis võimaldab ettevõttel isikuandmete õigsust kontrollida;
* kui isikuandmete töötlemine on ebaseaduslik, kuid andmesubjekt ei taotle isikuandmete kustutamist, vaid kasutamise piiramist;
* vastutav töötleja ei vaja isikuandmeid enam töötlemise eesmärkidel, kuid need on andmesubjektile vajalikud õigusnõuete koostamiseks, esitamiseks või kaitsmiseks,
* kui andmesubjekt on esitanud isikuandmete töötlemise suhtes GDPR artikli 21 lõike 1 kohaselt vastuväite, siis ajaks, kuni kontrollitakse, kas ettevõtte õiguspärased põhjused kaaluvad üles andmesubjekti põhjused.

Isikuandmete töötlemise piiramise meetodid võivad muu hulgas hõlmata valitud isikuandmete ajutist ümberpaigutamist teise töötlemissüsteemi, valitud isikuandmete muutmist kasutajatele kättesaamatuks või avaldatud andmete ajutist kõrvaldamist veebisaidilt. Automaatsetes andmete kogumites tuleks isikuandmete töötlemise piiramine tagada üldjuhul tehniliste vahenditega selliselt, et isikuandmeid enam edasi ei töödelda ja neid ei saa enam muuta. Asjaolu, et isikuandmete töötlemine on piiratud, tuleks süsteemis selgelt määratleda.

Kui töötlemine on piiratud, on ettevõttel lubatud isikuandmeid säilitada, kuid mitte neid muul viisil edasi töödelda, enne kui asi on lahendatud. Erandiks edasitöötlemise keelule on andmesubjekti nõusolek, õigusnõuete koostamise/esitamise/kaitsmise vajadus või teiste juriidiliste või füüsiliste isikute õiguste kaitsmine.

Kui ettevõte on jaganud isikuandmeid mõne kolmanda isikuga (nt volitatud töötlejaga, nagu palgaarvestuse teenuse osutaja), peab ettevõte teavitama seda kolmandat isikut vastava inimese andmete töötlemisele kehtestatud piirangutest edasise teatamiseni.

Piirangu eemaldamisest tuleb teavitada andmesubjekti ja samuti eelpool nimetatud kolmandat isikut.

**D. Vastuväidete esitamise õigus**

Konkreetsest olukorrast lähtuvalt on inimesel õigus esitada vastuväiteid sellisele andmete töötlemisele, mille aluseks on avalik huvi või andmetöötleja õigustatud huvi. Vastuväite esitamisel peab ettevõte lõpetama selle isiku isikuandmete töötlemise, v.a juhul kui tal on võimalik tõendada, et andmeid töödeldakse mõjuval õiguspärasel põhjusel (see otsustatakse juhtumipõhiselt).

GDPRi nõuete kohaselt tuleb Inimesi teavitada vastuväidete esitamise õigusest esmasel ühenduse võtmisel ja privaatsusteates. Sellele õigusele peab juhtima sõnaselgelt isiku tähelepanu ning see teave peab olema esitatud selgelt ja eraldiseisvalt muust informatsioonist.

Kui ettevõte töötleb andmeid otseturunduse eesmärgil, siis võib vastuväite esitada ka igasuguse põhjenduseta ja igal ajal. Otseturunduse eesmärgil andmete töötlemine tuleb lõpetada koheselt vastava vastuväite saamisel. Keeldumiseks ei näe GDPR ette erandeid ega õiguslikke aluseid.

**E. Automatiseeritud otsused**

GDPR reguleerib:

* automatiseeritud otsustamist – so otsuse langetamine puhtalt automatiseeritult, ilma inimsekkumiseta; ja
* profiilianalüüsi – so igasugune isikuandmete automatiseeritud töötlemine, mis hõlmab isikuandmete kasutamist füüsilise isikuga seotud teatavate isiklike aspektide hindamiseks, eelkõige selliste aspektide analüüsimiseks või prognoosimiseks, mis on seotud asjaomase füüsilise isiku töötulemuste, majandusliku olukorra, tervise, isiklike eelistuste, huvide, usaldusväärsuse, käitumise, asukoha või liikumisega. Profiilianalüüs on sageli osa automatiseeritud otsustamisest.

Andmesubjektil on õigus, et tema kohta ei tehtaks otsust, mis põhineb üksnes automatiseeritud töötlusel, sealhulgas profiilianalüüsil, mis toob kaasa teda puudutavaid õiguslikke tagajärgi või avaldab talle märkimisväärset mõju.

Eeltoodut ei kohaldata, kui automatiseeritud otsus: a) on vajalik andmesubjekti ja vastutava töötleja vahelise lepingu sõlmimiseks või täitmiseks; b) on lubatud vastutava töötleja suhtes kohaldatava liidu või liikmesriigi õigusega, milles on sätestatud ka asjakohased meetmed andmesubjekti õiguste ja vabaduste ning õigustatud huvide kaitsmiseks, või c) põhineb andmesubjekti selgesõnalisel nõusolekul.

**F. Andmete ülekandmise õigus**

Isikuandmete ülekandmise õigus kohaldub ainult:

* isikuandmetele, mille inimene on ise vastutavale töötlejale andnud;
* juhul, kui andmetöötluse õiguslikuks aluseks on andmesubjekti nõusolek või ettevõttega sõlmitud lepingu täitmise vajadus; ja
* juhul, kui andmetöötlus toimub automatiseeritult.

Kui isik esitab andmete ülekandmise taotluse ja ülaltoodud tingimused on täidetud, peab ettevõte inimesele andmed edastama struktureeritud, üldkasutatavas vormingus ning masinloetaval kujul. Masinloetav tähendab seda, et informatsioon on struktureeritud selliselt, et tarkvaral on võimalik eraldada spetsiifilised andmeelemendid ning see võimaldab teistel ettevõtetel andmeid kasutada. Informatsioon tuleb esitada tasuta.

Kui andmesubjekt seda nõuab ja kui see on tehniliselt teostatav, peab ettevõte olema valmis edastama andmeid otse teisele vastutavale töötlejale (nt ettevõttega sarnase teenuse pakkujale), kui see on tehniliselt teostatav. See ei tähenda siiski seda, et ettevõte peaks kasutusele võtma töötlussüsteemid, mis tehniliselt ühilduvad teiste ettevõtetega.

Kui isikuandmed puudutavad rohkem kui ühte inimest, tuleb hinnata, kas andmete ülekandmine seaks ohtu teiste isikute õigused. Samuti peab hindama, kas andmete ülekandmine võib kahjustada ettevõtte enda huvisid ja õigusi, nt oht avaldada äri- ja tootmissaladusi). Andmete ülekandmisega ei tohi teiste isikute õigusi ja vabadusi kahjustada.

**2. ANDMESUBJEKTI TAOTLUSTE HALDAMINE**

**A. Taotlusele vastamine**

Ettevõte peab suhtlema taotluse esitanud inimese ja muu osapoolega, kellega isikuandmeid on jagatud, kui muutmine, kustutamine või piiramine on läbi viidud.

Inimestele nende taotluse vastusena saadetav teave või suhtlus peab olema:

* konkreetne, selge, hõlpsasti mõistetav ja hõlpsasti kättesaadavas vormingus ning arusaadavas sõnastuses;
* kirjalik (nt kirja või meili teel); ja
* kui inimene esitab taotluse elektrooniliselt (nt meili teel), peab ka vastuse edastama võimaluse korral elektrooniliselt, kui inimene teisiti ei soovi.

**B. Taotlusele vastamise tähtaeg**

Pärast nõuetekohase taotluse kättesaamist tuleb vastus saata põhjendamatu viivituseta, kuid igal juhul mitte hiljem kui 1 kuu pärast taotluse saamist. Seda ühe kuu pikkust perioodi võib pikendada vajaduse korral veel kahe kuu võrra, arvestades esitatud taotluste keerukust ja arvu. Ettevõte peab teavitama inimest tähtaja pikendamisest esimese kuu jooksul arvates taotluse saamisest, lisades viivituse/pikendamise põhjused.

Kui ettevõttel on mõjuv ja seaduslik põhjus taotlusele ettenähtud aja jooksul või üldse mitte vastata, peab ettevõte: a) teavitama inimest viivituseta põhjustest, miks ta midagi ei tee, kuid igal juhul hiljemalt 1 kuu pärast taotluse saamist, ja b) teavitama inimest tema õigusest esitada kaebus vastavale andmekaitseasutusele.

**C. Taotlusele vastamise kulud**

Igasugune ettevõtte poolt antav teave/suhtlus seoses andmesubjekti poolt esitatud taotlusega peab olema tasuta, v.a juhul, kui inimese taotlus on selgelt põhjendamatu või liialdatud (näiteks korduvate taotluste korral), millisel juhul ettevõte võib: a) võtta inimeselt mõistlikku tasu või b) keelduda taotlusest.

LISA 1

**Andmesubjekti taotluste haldamise voodiagramm**

Võta vastu taotlus:

Saatke taotlejale vastus tehtud toimingute kinnitusega ja tooge (vajaduse korral) välja põhjus(ed), miks vastamisest keeldute või ei saa vastata

Jah

Jah

Jah

Jah

Jah

Jah

Jah

Saatke taotlejale andmed ja vastus – tuues välja kõrvalekalded taotlusest, kui neid on

Koguge ja vaadake asjakohased isikuandmed vastavalt taotlusele üle

Kas taotlus on väga keerukas ja/või kas taotlusi on mitu, nii et taotlust ei saa 1 kuu jooksul täita?

Jah

Ei

Ei

Küsige taotlejalt selgitust

Isikusamasuse tõendamine

Jah

Tuvastage, kus asjakohaseid andmeid hoitakse ja küsige koopiaid kõigilt hoiukohtade haldajatelt

Jah

Kas taotluse sisu on teile arusaadav?

Teavitage taotlejat, et vastus viibib (kuni 2 kuu võrra)

Selgitage:

* Viivituse põhjus ja
* Õigus esitada kaebus Andmekaitse Inspektsioonile

Kas olete taotleja isikus kindel?

Jah

Jah

Jah

**Kustutamine /**

**paradamine**

Hinnake, kas kohaldub erandeid, mis välistavad kustutamise / parandamise

**Piirang**

Tuvastage kolmandad isikud, kellega olete isikuandmeid jaganud

**Piirang**

Hinnake, kas isikuandmete töötlust peaks piirama

**Vastuväide**

Hinnake, kas isikuandmete töötlemisele võib olla vastuväiteid

**Kustutamine / parandamine**

Tuvastage kolmandad isikud, kellega olete isikuandmeid jaganud

**Vastuväide**

Hinnake, kas on olemas õiguslik alus, miks teil on vaja nende isikuandmete töötlemist jätkata

Jah

**Juurdepääs**

Hinnake, kas avalda Viimistlege taotlejale avaldatavad isikuandmed (veenduge, et oleks eemaldatud mis tahes muid isikuid tuvastavad andmed)

vate isikuandmete kohta kehtib erandeid

Jah

Jah

Jah

Viimistlege taotlejale avaldatavad isikuandmed (veenduge, et oleks eemaldatud mis tahes muid isikuid tuvastavad andmed)

Jah

Ei

Vastuväide andmetöötlusele

Andmepiirang

Andmete kustutamine või parandamine

Juurdepääs andmetele